cyanic-selkie/wikianc huggingface dataset:
Nordspisskval
Nordspisskval (Mesoplodon bidens) er ein tannkval i spisskvalfamilien. Han er hovudsakleg kjent frå kalde farvatn i Nord-Atlanterhavet, frå Massachusetts til Labrador i vest og frå Island til Noreg. Han vert sjeldan sett, og ein veit lite om han. Han held til nesten utelukkande i djupt vatn utanfor kontinentalsokkelen.
Fotballspelaren Torbjørn Svendsen
Torbjørn Svendsen er ein tidlegare fotballspelar frå Stavanger som spelte på Viking Fotballklubb frå 1973 til -86 og vann to seriegull og ein NM-tittel for klubben. Vengspelaren spelte 7 landskampar, alle i 1979.
Svendsen fekk plass i Viking-stallen i 1973, men det tok eit par sesongar før han sikra seg fast plass i fyrsteellevaren til laget. Han vart seriemeister og cupmeister med Stavanger-laget i 1979 og på ny seriemeister i 1982. Gjennom sine 14 sesongar i Viking spelte han i 237 seriekampar.
I løpet av fem månader i 1979, frå mai til september, deltok Svendsen i sju landskampar for Noregs landslag; det gjaldt kvalifiseringskampar til Sommar-OL 1980, fotball-EM 1980 og ein kamp mot Sverige i den nordiske fotball-meisterskapen. Han kom aldri på skåringslista.
Svendsen arbeidde seinare i sportsredaksjonen i Rogalands Avis.
Shanieka Ricketts
Shanieka Ricketts er ein jamaicansk friidrettsutøvar som vann sølvmedaljen i tresteghopp både under VM i friidrett 2019 og VM i friidrett 2022. Ho sette personleg rekord med 14,98 meter ved DL-stemnet i Doha 28. mai 2021. I 2022 vart Ricketts samveldemeister i tresteghopp.
Hula
Hula er ei rekkje rituelle, pantomimiske dansar frå Polynesia, særleg kjende frå Hawaii. Dei byggjer på uttrykksfulle arm-, hand- og overkroppsrørsler. Dansane blir gjerne utført i sitjande, knelande eller ståande stilling. Dei er ledsaga av song og rytmeinstrument.
MS «Deneb» (1942)
MS «Deneb» (kallesignal LKSA) var eit motorskip bygt i 1942 som passasjer- og lasteskip for Det Bergenske Dampskibsselskab (BDS). Det Bergenske Dampskibsselskab hadde som tradisjon å namngje skipa sine etter fenomen og objekt på nattehimmelen, og dette skipet vart kalla opp etter stjerna Deneb. Det var det tredje skipet til BDS med dette namnet.
Det Bergenske Dampskibsselskab
Skipet vart bygt ved Bergen Mekaniske Verksted i Bergen og kosta kring 1,4 millionar kroner då det vart levert i mars 1942.
Skipet gjekk i opplag ved Bjordal i Sognefjorden ei stund i lag med MS Sirius (1941) på grunn av drivstoffmangel og for å unngå å bli rekvirert av tyskarane.
19. november 1943 grunnstøytte skipet ved Lepsøyrevet. Saka var oppe i sjøretten i januar 1944. Kapteinen Magnus Borge forklarte at dei var i nærleiken av Ålesund då skipet gjekk på land for full fart, og at losen hadde forveksla Haugsnes lykt med Storholmen lykt. Ein fann først ikkje noko lekkasje i skipet, men seinare var det byrja å lekke i forrommet. BDS-fartøyet MS Pallas (1941) låg i Ålesund og vart tilkalla for å trekke «Deneb» av grunna, men det gjekk ikkje. «Herkules» frå Norsk Bjergingskompani vart då innkalla og skipet kom laus. Dei klarte å halde lekkasjen under kontroll med sine eigne pumper. I juni 1944 vart skipet taksert til 1,58 millionar kroner i skadelidd tilstand.
6. november 1944 vart skipet rekvirert av Kriegsmarine og nytta til troppetransport til Nord-Noreg. Mot slutten av krigen i mai 1945 var «Deneb» i Mosjøen med tysk mannskap. 3. juni 1945 vart «Deneb» returnerte til eigarane i Mosjøen og vart frakta til Bergen for reparasjon ved BMV, som tok resten av sommaren og det meste av hausten. Det vart så sett inn i kystfrakteruta til BDS mellom Oslo og Nord-Noreg, og den 15. november 1945 gjekk det frå Bergen til Tromsø.
25. januar 1946 gjekk «Deneb» på grunn ved Kalven sør for Stoksund på veg sørover frå Tromsø med fisk og stykkgods. På brua var los, loslærling og rormann. Kapteinen var gått til køys og vakthavande var førstestyrmannen. Skipet gjekk i regntjukke i sørvestleg bris for full fart. Frå Støyten varde styrte dei sørvest til sør etter kompasset. Losen og loslærlingen gjekk inn i karthuset for å sjå etter eit merke. Då losen kom ut att så han at dei nærma seg Hestholmen, og det vart gjeve hardt babord ror, men det var for seint, og «Deneb» vart ståande tungt på grunna. Feilen vart sagt å vere at losen hadde berekna nokre minutt feil på klokka og at lyset på Smørsholmskjær lykt var for svakt til at ein såg det. Kapteinen vart tilkalla så snart skipet var gått på grunn og gav ordre om å peile skipet. Det vart sendt opp naudrakett og etter ein time kom ein motorbåt til staden. Førstestyrmannen vart frakta til Lysesund for å telefonere etter ein bergingsbåt. Mannskapet på «Deneb» tok ingen sjansar på å kome seg flott for eiga maskin, då dei frykta lekkasjen var så stort at skipet kom til å søkke. «Parat» frå Norsk Bjergingskompani var på veg nordover og kom til assistanse godt utpå kvelden. Sjølve avtrekkinga tok kring 20 minutt ved å vri «Deneb» noko til begge sider. «Deneb» fekk lekkasje i forpiggen og i rom nr. 1 og 2. Bergingsfartøyet fekk sett i verk pumper ombord. Det vart ført inn til Lysesund, der ein kunne gjere tetting i smulare farvatn, før det vart ført til Kristiansund for omlasting. Skipet vart så ført til Bergen for reparasjon og var attende i ruta i slutten av april 1946.
I mai 1950 var «Deneb» i Bergen til klassifisering. Tidleg i februar 1952 hadde «Deneb» ein mindre kollisjon med ein kai nord for Bergen og var 4. februar til teknisk overhaling, men kunne halde fram i ilgodsruta si. Natt til søndag 10. januar 1954 gjekk «Deneb» på grunn i Steinsundet i Solund i tung snø, på veg nordover frå Stavanger til Hammerfest med 400 tonn stykkgods, der fem tonn låg på dekk. Kapteinen gjekk av vakt kl. 0130 og sette seg i ein stol då han frykta at det kom til å kome snøbyer. Kl. 0250 vart kapteinen varsla, medan dei var i Steinsundet. Frå Larsboholmen segla dei i den kvite sektoren og gjekk med vekslande fart. I ein sving kom det ei tett snøbye og lykta forsvann, men dei fekk retta opp kursen før all sikta forsvann. Skipet gjekk då med 7-8 knops fart og ein sakka ikkje av då ein trudde ein kom til å gå klar land. Skipet støytte så brått og hardt på ein holme, litt nord for Fribergholmen. Det var berre ein time etter flo sjø då grunnstøytinga skjedde. Det var ingen lekkasjar, men skipet hadde 15 graders slagside, som auka til 30 grader då det fjøra. Bergingsbåten «Uller» kom til staden og fekk drege «Deneb» av grunna på to forsøk. Ein merka då at det var kome vatn i smøroljetanken. Skipet vart taua til Bergen og det vart oppdaga noko skade på lasta då denne vart lossa. Skipet vart reparert ved Rosenberg Mekaniske Verksted i Stavanger. 24. februar 1954 var skipet i fart att. Torsdag kveld 11. november 1954 kolliderte Oslobåten «Gregers Gram» på 10 000 tonn med «Deneb». «Deneb» fekk eit stort hol i skipssida, like over vasslinja, og gjekk til Dokkeskjærskaien der skaden vart undersøkt. Reparasjonen var ferdig etter to dagar.
Made in Europe
Made in Europe inneheld songar spelte inn 4. april i Graz i Austerrike, 5. april i Saarbrücken i Tyskland og 7. april 1975 i Paris i Frankrike med Rolling Stones Mobile Studio. I følgje teksten i plateomslaget til Mk III: The Final Concerts, var dei fleste songane på albumet spelte inn i Saarbrücken. I tillegg skal denne framførigna ha vorte mykje redigert i studio og/eller overdubba med publikumsstøy og applaus. Ein kan høyre at det vert nytta eit band med applaus på grunn av ein plystrande tilhengjar.
Songane på albumet er henta frå Deep Purple sine Burn og Stormbringer.
MS «Deneb» (1942)
Det Bergenske Dampskibsselskab
Frå 22. oktober til 24. november 1955 hadde «Deneb» nokre turar i godsruta Bergen-Haugesund-Stavanger-Newcastle. Like etter gjekk skipet til Hamburg og gjekk frå 1955 periodevis i Den Norsk-Tyske Hamburglinje, som vart operert av BDS og dei tyske selskapa Ernst Russ og A. Kirsten. BDS nytta MS Diana (1948) og «Sirius» i denne ruta. I periodane då det ikkje gjekk i Hamburglinja, gjekk det i den gamle ilgodsruta si mellom Oslo og Kirkenes fram til juli 1956. 10. juli 1956 hadde «Deneb» avgang frå Bergen til Antwerpen på veg sørover til Middelhavet, og vart så nytta i linjefart mellom Bordeaux og Casablanca i lag med MS Pallas (1942). .
«Deneb» var attende i Bergen for overhaling det meste av september og oktober 1956, før det i slutten av oktober igjen segla sørover til Middelhavet og byrja på den nemnte ruta mellom Frankrike og Marokko, der det gjekk heile 1957 og fram til juni 1958. Etter nokre månader i Bergen, segla «Deneb» via Newcastle til Reykjavik på Island i september, og frå her segla det inn att i ruta mellom Bordeaux og Casablanca i november 1958 og fram til juli 1959. Etter ein tur frå Liverpool til Middelhavet var det attende i Bergen i september, men segla vidare til Trondheim for opplag i ein månad, før det i oktober 1959 tok opp att ruta til Casablanca, men denne gongen frå forskjellige hamner langs atlanterhavskysten i Frankrike, Nederland og England. Då skipet var ferdig for sesongen i denne ruta i juni 1960, segla det ein tur til Buenos Aires i Argentina og var attende i Bergen i slutten av august 1960. Denne hausten hadde «Deneb» turar til Sverige, Danmark og Skottland, før det igjen sette i veg sørover i rute mellom Dieppe i Frankrike, og enkelte andre hamnebyar, og Casablanca. Då skipet kom attende til Bergen i juli 1961, byrja det å gå i fraktfart mellom Vestlandet og Liverpool/Mersey-området, men våren 1962 gjekk «Deneb» igjen mellom Dieppe og Casablanca. I juni 1962 hadde skipet ein enkelt og siste tur i ruta til Vest-England, før denne ruta vart overteken av innleigde fartøy på timecharter. . Resten av sommaren 1962 låg det i opplag i Bergen, før det 11. september 1962 sette av stad mot Grønland. Turen attende gjekk til Belfast i Nord-Irland og så til Pireus i Hellas og Istanbul i Tyrkia i november. Heime att i Noreg frå desember 1962 til mars 1963, tok «Deneb» over Finnmarksruta til MS Capella (1945). Vidare fram til juli 1963 gjekk skipet i rute til Antwerpen og London, før det vart ymse turar til London, Færøyane og Antwerpen utover hausten.
Andre eigarar
Den siste turen for BDS gjekk til Vest-England, før det i februar 1964 vart «Deneb» selt til Skibs A/S Karlander i Fredrikstad i lag med MS Sirius (1941), og fekk namnet «Slenesvik». Gibbons & Co. Ltd i Singapore kjøpte skipet i juli 1967 og det vart omdøypt til «Sira». I 1970 kjøpte British Asian Shipping Ltd. i Singapore skipet og det fekk namnet «Joy Taylor». 29. desember 1970 sokk skipet ved 6,59 ºN og 105,53 ºE, kring 280 nautiske mil sør for Saigon, etter at lasta hadde forskyvd seg på reise frå Singrapore til Saigon.
Skipet
Tonnasjen til skipet var ved levering 929 brt, 462 nrt og lasteevna var 1260 dødvekttonn. Volumet i lasterommet var 2 001 m³. Hovudmaskinen var ein dieselmotor, levert av Sulzer A/G i Winterthur. Oppgjeven yting var 1 100 bHk (bremsande hestekrefter) og 292 nominelle hestekrefter som gav ein toppfart på 12,5 knop. Skipet hadde rom til 12 passasjerar.
I 1948 vart det sett inn ny radio, ekkolodd og peileapparat, og i 1950 fekk skipet ny radar.
Naomichi Ueda
Naomichi Ueda er ein japansk fotballspelar.
Kenzo Yokoyama
Kenzo Yokoyama er ein tidlegare japansk fotballspelar.
Messier 106
Messier 106 (M106) eller NGC 4258 er ein LINER-spiralgalakse som ligg rundt 23,5 millionar lysår unna jorda i stjernebiletet Jakthundane. Galaksen har to uvanlege spiralarmar, hovudsakleg sette saman av gass, som er synlege i radiobølgjer og i røntgenstråling. Desse har oppstått som ei følgja av kraftig oppvarming av gassen gjennom to jetstrålar som kjem frå det supermassive svarte hòlet i sentrum av galaksen.
Harriss Ridge
Harriss Ridge er ein rygg som går aust-vest med to små uteliggarar på vestenden, 2 nautiske mil nordaust for Mount Dovers i Athos Range i Prince Charles Mountains i Antarktis. Han vart kartlagt frå flyfoto tekne av Australian National Antarctic Research Expeditions tekne i 1965, og vart namngjeven av Australian Antarctic Names and Medals Committee etter B. Harriss, ein helikopterpilot med gruppa som kartla Prince Charles Mountains i 1969.
Marius Rath
Marius Rath er ein norsk  tidlegare ishockeyspelar frå Oslo. Moderklubben hans er Vålerenga Ishockey, og han har spelt fleire kampar på landslaget.
Graovo Rocks
Graovo Rocks (bulgarsk скали Граово, ‘Skali Graovo’) er ei gruppe skjer utanfor nordkysten av Robert Island i Sør-Shetlandsøyane i Antarktis, som ligg aust for Lientur Rocks og sørvest for Liberty Rocks og som strekkjer seg 1,5 km frå nord til sør og 750 meter frå aust til vest. Skjera er kalla opp etter Graovo-regionen vest i Bulgaria.
Abdullah Öcalan
Abdullah «Apo» Öcalan er ein tyrkisk-kurdisk aktivist som grunnla og styrte den militante kurdiske organisasjonen PKK (som er på lista over terrororganisasjonar i både USA og EU), fram til han vart arrestert i 1999.
Ocalan voks opp i ein fattig bondefamilie i Urfa i Tyrkia. Han fekk politisk skolering på 1970-talet då han studerte statsvitskap i Ankara. I 1978 stifta han PKK, men vart etter militærkuppet i Tyrkia i 1980 tvinga til å forlate landet. Han levde så i fleire år i Syria der han mellom anna arbeidde med å bygge opp eit nettverk av militante støttegrupper i heile Europa. Öcalan måtte forlate landet i 1998 då Tyrkia starta å utøve politisk og militært press overfor Syria. Problemet var at mange statar nekta å ta imot Öcalan, både Russland, Tyskland og Hellas nekta å ta imot han. Ein kort periode var han så i Italia, men måtte forlate landet då nærværet hans førte til ei krise i forholdet landet hadde til Tyrkia. Til slutt fekk han kome til Nairobi i Kenya, men vart i 1999 teken av tyrkiske tryggleiksagentar (i samarbeid med CIA og israelske Mossad) og frakta til Tyrkia.
Öcalan vert oppfatta som ein terrorist av tyrkarar flest og som ein helt av mange kurdarar.
Dommen og fengselsopphaldet
Ocalan vart den 29. juni same år dømd til døden ved henging for høgforræderi, separatisme og mord. Etter press frå EU avskaffa Tyrkia dødsstraff i fredstid i 2002, noko som førte til at Öcelan fekk omgjort straffa til livsvarig fengsel. Han har sidan dommen vore den einaste fangen på fengselsøya Imrali i Marmarahavet ved Istanbul. Over 1000 soldatar vaktar han.
Kontakten med omverda er avgrensa. Han får ikkje sjå TV, og radioen hans tar berre inn ein tyrkisk statleg radiokanal. Han kan få lese bøker, men ingen på sitt eige språk, kurdisk. Om han ikkje oppfører seg slik fangevaktarane hans vil, risikerer han tid i isolasjonen. Då er Öcalan friteken frå familiebesøk, lufting, bøker og radio i periodar på 20 dagar om gongen, i følgje advokaten.
Advokatane held fram å forfølgje det dei meiner er urettmessig behandling av Öcalan i domstolane, og venter òg på resultata av undersøkingar Den europeiske komitéen for kjemping mot tortur (CPT) gjorde i mai 2007. Komiteen skal ha teke hårprøvar av Öcalan fordi han sjølv hevdar han kan vere forgifta av tungmetall.
Shamir i Israel
Shamir (hebraisk skrift ) er ein kibbutz i Øvre Galilea i Israel. Han ligg på vestsida av Golanhøgdene, og høyrer til Øvre Galilea regionale kommune. I 2006 hadde han eit folketal på 608.
Historie
Etter den arabisk-israelske krigen 1948 vart den SN-oppretta grensa mellom Israel og Syria trekt berre nokre få hundre meter aust for kibbutzen.
Terroråtak
13. juni 1974 gjekk fire terroristar over grensa frå Libanon til Israel og inn i Shamir. Dei gjekk inn i eit av husa og skaut Edna Mor (som var gravid) og Shoshana Galili. Edna etterlet seg barn og ektemann. Terroristane skaut tilfeldig rundt seg. Judi Sinton, ein frivillig frå New Zealand, vart skoten og drepen. Medlemmane i kibbutzen tok til våpen og klarte å drepe dei fire terroristane i ei skotutveksling.
Målet til terroristane var å ta israelske gislar i byte mot 100 fengsla terroristar.
Grimselsee
Grimselsee er ein kunstig innsjø nær Grimsel-passet i kantonen Bern i Sveits. Med eit volum på 95 mill. m³ er han det største reservoaret i regionen føre Oberaarsee, Räterichsbodensee og Gelmersee. Demninga stod ferdig i 1932 og vert operert av Kraftwerke Oberhasli AG (KWO). Han ligg i kommunen Guttannen.
Margaret Kipkemboi
Margaret Chelimo Kipkemboi er ein kenyansk langdistanseløpar som vann sølvmedaljen på 5 000 meter under VM i friidrett 2019 og bronsemedaljen på den doble distansen under VM i friidrett 2022. I den sistnemnde tevlinga sette ho personbeste med tida 30.10,0, på 5 000 meter har ho ei bestetid på 14.27,1 frå året i førevegen.
Bård Sørlie
Bård Sørlie er ein norsk  tidlegare ishockeyspelar frå Oslo. Moderklubben hans er Vålerenga Ishockey, og han har spelt fleire kampar på landslaget.
Levante
Levante kan vise til
On the Night
On the Night er det andre konsertalbumet av det britiske rockebandet Dire Straits, gjeve ut 10. mai 1993 av Vertigo Records internasjonalt, og av Warner Bros. Records i USA. Albumet inneheld mange av dei seinare hittane til bandet, som singlane «Walk of Life» og «Money for Nothing».
Innspeling
On the Night vart spelt inn i mai 1992 ved Les Arenes i Nîmes i Frakrike og ved Feijenoord Stadion i Rotterdam i Nederland. Konsertane var ein del av On Every Street-turneen, som omfatta 216 konsertar i Europa, Nord-Amreika og Australia med 7,1 millionar selde billettar.
Utgjeving
On the Night vart gjeve ut 10. mai 1993 av Vertigo Records internasjoanlt og av Warner Bros. Records i USA.
Yamsrotordenen
Yamsrotordenen (Dioscoreales) er ein orden av einfrøblada plantar, og kalla romeordenen. Plantene her var tidlegare var rekna til liljeordenen.
On the Night
Video
On the Night vart gjeven ut 11. mai 1993 av Universal Music internasjonalt og inneheld alle songane frå CDen i tillegg til ytterlegare tre songar: «The Bug», «Solid Rock» og «Wild Theme». «The Bug» var plassert mellom «Romeo and Juliet» og «Private Investigations», medan dei to andre vart plassert på slutten. Dei tre songane som ikkje var med på CD-albumet vart gjeve ut separat på Encores EP. Konsertfilmen vart gjeven ut på PAL-format DVD i Storbritannia, VideoCD i Nederland og ein regionfri NTSC-DVD i Canada den 23. november 2004.
Yamsrotordenen
Familiar
I Noreg er ordenen representert med ein einaste familie:
Ein annan familie i denne ordenen er (Dioscoreaceae), der yams høyrer til.
Pseudovitskap
Pseudovitskap (pseudo- kjem frå gresk og tyder falsk eller noko som liknar) er nemninga på slik forsking eller slike teoriar og forklaringar som gjev seg ut for å vere vitskap, men som ikkje stettar dei vanlege vitskapleg krava til at hypotesar og teoriar skulle kunne sannkjennast på ein akseptabel måte, som til dømes at testingar av eksperimentelle teoriar og hypotesar skulle kunne gjerast om att med same resultatet til andre tider og på andre stader. Andre nemningar for pseudovitskap er kvasivitskap og antivitskap.
Lag Grond
Laaxersee eller Lag Grond er ein innsjø i landsbyen Laax i Graubünden i Sveits. Han har eit overflateareal på 5 ha og ei største djupne på 5,5 m.
Pseudovitskap
Dei som er tilhengarar av teoriar og sanningsprov som i vitskapleg samanheng vert rekna som pseudovitskap, nyttar ofte nemningar som metavitskap eller paravitskap om det som dei gjer gjeldande som reell vitskap. Til dømes nyttast nemningar som metafysikk, parapsykologi og paramedisin om læresetningar og fenomen som hevdast å ha med vitskaplege disiplinar å gjere.
Grensene mellom vitskap og pseudovitskap kan til tider sjå meir eller mindre tilfeldige ut, då dei fleste vitskaplege teoriar er ufullstendige. I vitskapsteorien/vitskapsfilosofien er det lagt ned mykje arbeid i å freiste definere kva som er vitskap i motsetnad til ikkje-vitskap, kva som er vitskap i motsetnad til pseudovitskap, kva som er vitskap i motsetnad til religion eller overtru osb. Det finst fleire døme på at det som i tidlegare tider vart teke for seriøs vitskap, vert rekna som pseudovitskap i våre dagar. På den andre sida finst det òg døme på at hypotesar og teoriar som tidlegare vart sett på som lite truverdige og stempla som pseudovitskap, har synt seg å vere rette etter at nye metodar for proving og kontroll har vorte tekne i bruk.
Lag Grond
Fiskesesongen er frå 1. mai til 15. september. Om vinteren er innsjøen vanlegvis isdekt.
Romefamilien
Romefamilien (Nartheciaceae) er ein plantefamilie i yamsrotordenen.
Slekter
Ei einaste slekt er representert i naturen i Noreg:
Batroun distrikt
Batroun distrikt (arabisk البترون) er eit distrikt (qadaa) i Nord guvernement i Libanon, sør for Tripoli. Administrasjonssenteret er Batroun.
Kjelder
''
Bqarqacha
Bqarqacha, òg kalla Bkerkasha (arabisk بقرقاشا) er ein landsby i Bsharri distrikt i Nord guvernement i Libanon. Bkerkasha ligg oppom Qadishadalen.
Bkerkasha består av tre fråskilde busetnader. Hovudlandsbyen Becharri er berre busett om sommaren, og om vinteren bur dei fleste innbyggjarane i Barsa Dahr Al Ein og Jadaydet Bkerkasha i Bkeftein Koura distrikt som grenser til Tripoli i Nord-Libanon.
Etymologi
I følgje ein lokal tradisjon, kjem namnet Bqarqacha frå det arameiske B'qar Qosho som tyder «særs kald». Namnet finst i historiske kjelder som Bir Auwshi بير اوشاي, eller Biir Rawshi, og under det romerske Severius-dynastiet på 200-talet, vart han kalla Bir’Kasha. Namnet har endra seg frå kanaanittisk/fønikisk til arameisk og så til arabisk, som har forvanska det opphavlege namnet.
Historie
Bkerkasha har kanaanittiske og judeisk historie med mange ruinar frå tidleg i bronsealderen, mellom anna på fjellet Jirn Al Yehudi, som var eit stort heidensk kultsenter.
Bkerkasha har blitt råka av fleire katastrofar i mellomalderen
Johnny Cash with His Hot and Blue Guitar
Dette var den fyrste LPen Sam Phillips gav ut på Sun Records.
Bonusspor
Når Varese gav ut albumet på ny vart "Country Boy", som var spelt inn med full band, erstatta med ein akustisk versjon med berre Cash og gitaren hans.
Listeplassering
Singlar - Billboard (Nordamerika)
Genta Miura
Genta Miura er ein japansk fotballspelar.
Snir
Snir er ein kibbutz nord i Israel. Han ligg i Huladalen nær Kiryat Shmona, og høyrer til Øvre Galilea regionale kommune. I 2006 hadde han eit folketal på 424.
Landsbyen vart grunnlagd den 26. september 1967 som ei Nahal-busetjing i det som tidlegare hadde vore ein demilitarisert sone fram til seksdagarskrigen. Han vart omgjort til ein sivil kibbutz i 1968 av Hashomer Hatzair-medlemmar. Namnet kom frå det hebraiske namnet for den nærliggande elva Hasbani (Nahal Snir), som til dømes er nemnt i Bibelen.
Den velta syriske stridsvogna
Under seksdagarskrigen prøvde ein mindre syrisk styrke å ta eit vassverk ved Tel Dan, Kibbutz Dan og She'ar Yashuv. Fleire syriske stridsvogner skal ha søkkt i elva Banias.
Storhamar Supporter Union
Storhamar Supporter Union er organisasjonen til tilhengjarane av idrettsklubben Storhamar, særleg ishockeyklubben Storhamar Hockey. Storhamar Supporter Union blei formelt stifta 25. november 2001, men gruppa byrja på starten av 80-talet.
Ash Sharqiyah-regionen
Ash Sharqiyah (arabisk الشرقية) var ein austleg, administrativ region i Oman. Hovudstaden var Sur. Den 28. oktober 2011 vart Ash Sharqiyah-regionen delt inn i Ash Sharqiyah Nord guvernement og Ash Sharqiyah Sør guvernement.
Ash Sharqiyah-regionen bestod av elleve provinsar: Sur, Ibra, Al-Mudhaibi, Al Kamil Wal Wafi, Jalan Bani Bu Hassan, Jalan Bani Bu Ali, Wadi Bani Khalid, Dema Wa Thaieen, Bidiya, Al Qabil og Massirah.
Hovudbyane er Sur og Ibra.
Makresh Rocks
Makresh Rocks (bulgarsk скали Макреш, ‘Skali Makresj’) er ei gruppe skjer som ligg 1,8 km nordaust for Treklyano Island utanfor nordaustkysten av Robert Island i Sør-Shetlandsøyane. Dei strekkjer seg 600 meter vest-sørvest til aust-nordaust, og 270 meter frå nordvest til søraust. Salient Rock er ei av gruppa og ligg 1,73 km aust for midten av Makresh Rocks og 2 km nordaust for Smirnenski Point. Gruppa er kalla opp etter busetnaden Makresj nordvest i Bulgaria. Salient Rock vart skildrande namngjeve Roca Saliente av Den chilenske antarktisekspedisjonen og kartlagt i 1951,
Frederik Messel Olsen
Frederik Messel Olsen var ein norsk skulemann og politikar, fødd i Oslo, stortingsmann frå Drammen 1854 og 1862-63.
Far til Olsen var bordskrivar. Sjølv vart han student 1830 frå Møllers institutt i heimbyen og der etter cand.filos. i 1836. Han underviste ved Møllers institutt 1830-37 og var lærar ved Drammens lærde skole 1837-39. Åra 1840-46 var han adjunkt ved Christiania katedralskole, til han vart styrar og overlærar ved Drammens skole, ei stilling han hadde til han døydde.
I Drammen var Olsen medlem av bystyret i mange år, ordførar 1851 og 1859, varaordførar 1849-50, 1852, 1857 og 1860. Han var i 1859 med i ein kongeleg kommisjon om «de lærde skoler».
Olsen representerte Drammen på Stortinget i 1854 og på ny 1862-63. I 1854 var han medlem Kyrkjekomiteen og Komiteen om stortingsbygningen, i 1862-63 med i Lagtinget og formann i Kyrkjekomite nr 2. Olsen, som var ugift, døydde 48 år gammal heime i Drammen, seks dagar etter han vart permittert frå Stortinget.
Leste
Vinden liknar scirocco og leveche og er sjeldan om sommaren. Stundom kan luftfukta ved Funchal verte under 20 % og ofte fører vinden med seg finkorna, raud sand.
Charlie Hebdo
Charlie Hebdo er eit fransk satirisk, rikt illustrert venstreorientert vekeblad som vart skipa i 1970 og kjem ut i Paris. Karikaturteikningar er eit stort og viktig innslag i avisa, som publiserer kritiske og ofte krasse reportasjar og kommentarar på område som gjeld religiøse sekter, ekstreme høgrekrefter, katolisisme, islamisme, jødedom, politikk, kultur og anna. Charlie Hebdo har sine røter fyrst og fremst i eit anna satirisk og tildels kynisk blad, Hara-Kiri, som vart skipa i 1960.
Shoma Doi
Shoma Doi er ein japansk fotballspelar.
Fylkesveg 681 i Rogaland
Fylkesveg 681 i Rogaland går mellom Øvrabø og Askvika i Suldal kommune. Vegen er 20,7 km lang.
Tzivon
Tziv'on (hebraisk skrift, tyder Fargestift) er ein kibbutz nord i Israel. Han ligg nær Safed og den libanesiske grensa, og høyrer til Øvre Galilea regionale kommune. I 2006 hadde han eit folketal på 96.
Landsbyen vart grunnlagd i 1980 som ei Nahal-busetjing, og vart gjort sivil i 1986. Han vart kalla opp etter den nærliggande Tziv'on-elva.
Mariakyrkja i Våler
Mariakyrkja var hovudkyrkja i Våler i Innlandet før ho vart avløyst av ei ny kyrkje i 1806. Det dreier seg om ei trekyrkje, og ut frå generell kunnskap og skildringar frå 1600- og 1700-talet trur ein at det var ei stavkyrkje.
Bygningshistorie
Ifølgje lokal tradisjon vart det oppført ei kyrkje like etter at Olav den heilage kristna Solør i 1022. Vala kirkia er omtala i jordeboka til biskop Eystein i samband med år 1300 og 1400. Jens Nilssøn omtalar i 1597 Våler som anneks til Hof, men visiterer ikkje kyrkja i Våler. I 1848 blir Våler overført til det nyutskilte Åsnes prestegjeld før Våler blir eige prestegjeld (og eigen kommune) i 1853.
Frå 1600-talet av finst skildringar av kyrkja. I 1686 vert ho omtala som skrøpeleg. Våpenhuset har blåse ned, og «svillene behøves at sammenbindes i alle kirkens fire hjørner.» Ut frå ei skildring frå 1739 er det tydeleg at kyrkja då har vorte utvida til krosskyrkje og fått våpenhus samt eit enkelt tårn med spir. Det skal dreie seg om ei blanding av lafta og stavbygde delar, og det som har kome til, er kan hende ei blanding av gamalt og nytt. Vegger og galleribrystningar (eller delar av dei) har truleg blitt rosemåla. Mot slutten av 1700-talet er kyrkja igjen for lita, og i 1786 er ho skildra som skrøpeleg. Dessutan var staden der kyrkja stod, utsett for flaum. Det er nærliggjande å tru at Storofsen i 1789 gjekk sterkt ut over kyrkja, og den gamle kyrkjetomta skal etter flyttinga ha blitt vaska bort av Glomma.
I 1804 vart det gjeve løyve til å oppføre ei ny kyrkje ein kilometer lengre nord. Nær den gamle kyrkjestaden hever Lisbettangen seg over resten av landskapet som eit lågt platå. Oppe på platået er eit minnesmerke over Mariakyrkja, den såkalla Olavspila, som viser til ei skildring i soga om Olav den heilage der kong Olav skjøt ei pil for å avgjere kvar kyrkja skulle byggjast. Minnesmerket er teikna av Rolf Arne Lie Holter og vart avduka 31. august 1997. På staden er òg ein flaumstein der vasstanden frå Vesleofsen i 1995 er markert, og ved sida av er ei informasjonstavle om kyrkja som har stått på staden. Ei øy sørvest for kyrkjestaden vert kalla Kirkeholmen.
Altartavle
Ein trur at altartavla vart skoren av Johannes Skraastad, truleg rundt 1686. Tavla er påført årstalet 1697, som ein meiner viser til stafferinga. Tavla har eit krossfestingstablå i hovedetasjen og over dette ein medaljong med eit Getsemane-motiv og dessutan ei rekkje figurar. Tavla er restaurert og heng på ein sidevegg i Våler nye kyrkje.
Døypefont
Ein trur at døypefonten av kleberstein er frå siste halvdel av 1100-talet. Fonten er i romansk stil og har flettverksmønster og akantusrankar.
Anna
Ein altarkalk med disk i gotisk stil skal ha blitt skjenkt til kyrkja på 1200-talet. Sjølve kalken vart fornya i 1717. Eit dørbeslag frå 1200-talet var montert på sørportalen i kyrkja som brann. I Oldsaksamlinga finn ein den såkalla Olavsspenninga, som ifølgje ei segn skal ha sete i hestebibisselet til Olav, og som ein trur har vore brukt som dørring i mellomalderen. Frå Mariakyrkja stammer òg ei kiste datert 1690, og ei dragekiste i Gjesåsen skal vere laga av rivingsmaterialar frå Mariakyrkja.
Friidrettslandskampen Danmark–Noreg 1954/Menn
Friidrettslandskampen Danmark–Noreg 1954 for menn vart avvikla på Østerbro i København 1. og 2. juli. Landskampen enda med norsk siger 127 – 85. Begge landa deltok med to utøvarar i kvar av enkeltøvingane.
Fyrste dagen forbetra Audun Boysen sin norske rekord på 800 meter med eitt tidels sekund til 1.48,1. Andre dagen sletta Tor Olsen den 22 år gamle noregsrekord på 110 meter hekk då han vann løpet på 14,6 sekund, den gamle rekorden var på 14,8 og var tangert av mellom andre Olsen sjølv.
200 meter
<br style="clear:both;" />
800 m
<br style="clear:both;" />
5 000 m
<br style="clear:both;" />
400 m hekk
<br style="clear:both;" />
3 000 m hinder
<br style="clear:both;" />
Stavhopp
<br style="clear:both;" />
Lengdehopp
<br style="clear:both;" />
Milev Rocks
Skjera er kalla opp etter den bulgarske poeten Geo Milev (psevdonym for Georgi Miljov Kasabov, 1895–1925).
Friidrettslandskampen Danmark–Noreg 1954/Menn
Kulestøyt
<br style="clear:both;" />
Milev Rocks
Milev Rocks ligg 3,06 km nord-nordvest for Newell Point.
Friidrettslandskampen Danmark–Noreg 1954/Menn
Diskoskast
<br style="clear:both;" />
4 × 100 meter stafett
<br style="clear:both;" />
100 meter
<br style="clear:both;" />
400 m
<br style="clear:both;" />
1500 m
<br style="clear:both;" />
10 000 m
<br style="clear:both;" />
110 meter hekk
<br style="clear:both;" />
Høgdehopp
<br style="clear:both;" />
Tresteghopp
<br style="clear:both;" />
Sleggjekast
<br style="clear:both;" />
Spjutkast
<br style="clear:both;" />
4 × 400 m stafett
<br style="clear:both;" />
Romeslekta
Romeslekta (Narthecium) er ei planteslekt i romefamilien.
Artar
I Noreg er ein art registrert:
Rock & Roll av The Velvet Underground
«Rock & Roll» er ein song av The Velvet Underground frå 1970 på albumet deira Loaded. Songen var skriven av den dåverande frontmannen Lou Reed, som fortsette å spele songen seinare i solokarrieren sin.
Songen fortel om starten på rock & roll og fortel om jenta Jenny som vart «berga av rock and roll».
I platenotata til Velvet Underground-plateboksen Peel Slowly and See, skreiv Lou Reed wrote «'Rock and Roll' handlar om meg. Om eg ikkje hadde høyrd rock and roll på radio, hadde eg ikkje visst at det var liv på denne planeten. Noko som hadde vore ødeleggande - å tenka på at alt, overalt var det som det var der eg kom frå. Det ville vore djupt nedslåande. Filmar gjorde det ikkje for meg. TV gjorde det ikkje for meg. Det var radioen som gjorde det.»
Minna Kauppi
Minna Kauppi er ein finsk tidlegare orienteringsløpar frå Asikkala. Tre gongar vart ho verdsmeister på mellomdistansen og ein gong på normal-distansen. I fem meisterskap var ho med på finsk VM-triumf i stafett.
Kauppi høyrde til verdseliten i orientering i over ti år frå 2004. Åra 2006-08 var ho med på dei finske laga som vann stafett-tevlinga under verdsmeisterskapen. I 2007 sikra ho seg også gullmedaljen i klassisk løype, og i 2008 sprang ho inn til gull i mellomlang løype. Perioden 2010-12 tok Kauppi to VM-gull i mellomlang løype og to-VM-gull i stafett. I 2013 var ho ankerkvinne for det finske stafett-mannskapet som kom på andreplass bak Noreg. Dermed vann ho medalje i sitt tiande verdsmeisterskap på rad. Ho stod då med totalt 17 (9-5-3) VM-medaljar.
Gaustahytta
Gaustahytta er ei turisthytte på Gaustatoppen i Tinn kommune i Telemark. Hytta ligg ca. 1830 moh. og er ei steinhytte frå 1893.
Gaustahytta er eigd og driven av Skien-Telemark Turistforening og vart modernisert i 1999. Hytta er betent i sommarsesongen og har 11 senger. Overnatting på hytta kan tingast.
Etang de la Gruère
Étang de la Gruère er ein liten innsjø i Jurafjella nær Saignelégier i kantonen Jura i Sveits. Innsjøen og den omliggande myra er eit naturreservat. Innsjøen vart danna på 1600-talet då det vart bygd ei demning for ei mølle.
Per Henriksen
Per Henriksen er ein norsk tidlegare fotballspelar som vann to seriegull og ein NM-tittel med Viking Fotballklubb i tida 1978 til 1986.
Henriksen spelte på Stavanger-laget Brodd fram til 1977, laget spelte i hans tid i vekselvis 3. og 4. divisjon. Frå 1978 var han Viking-spelar, og gjennom ni sesongar i midtforsvaret til klubben spelte han 180 seriekampar og skåra 11 mål. I 1979 var han med å vinne både seriemeisterskapen og cupfinalen, den siste mot fylkesrival Haugar. Tre år seinare vann Viking og Henriksen 1. divisjon på ny, tre poeng framom Bryne FK.
Åra 1983 og 1984 deltok Henriksen i 10 landskampar for Noreg, dei sju fyrste gjaldt kvalifisering til Sommar-OL 1984.
Kazuhisa Kono
Kazuhisa Kono er ein tidlegare japansk fotballspelar.
Le-kvervel
Ein le-kvervel er ein kvervel som oppstår i ein gass- eller væskestraum etter straumen har passert ei brå hindring. Dette kjem av at straumen mistar kontakten med underlaget slik at det vert danna eit undertrykk i gassen eller væska. Kvervlane kan vere ståande (stasjonære) eller dei kan rive seg laus og drive nedstraums med straumen. Ved straumar på begge sider av ein konstruksjon, kan kvervlane avløysast vekselsvis på begge sider. Om denne kvervelavløysinga skjer rytmisk, kan dette få lange, slanke lekamar til å svinge, til dømes bruer. Dette er òg årsaka til at flagg blafrar i elles jamn vind.
I atmosfæren
Le-kvervlar kan oppstå bak bratte fjell, som le-lågtrykk, og kan der gje sterk og turbulent vind. Fjellformer som ved visse vindretningar gjer at lufta kring fjellet vert soge inn i undertrykket av ein luftstraum over fjellet er særleg effektive. Det oppstår då eit hydraulisk sprang som kan medføre til sterk vind ned mot bakken. Mange av dei mest alvorlege skadane under Nyårsorkanen i 1992 oppstod på le-sida av slike fjell.
Skeiselandskampen Noreg-Sovjetunionen 1961
Skeiselandskampen Noreg-Sovjetunionen 1961 fann stad på Bislett stadion i Oslo laurdag 7. og sundag 8. januar 1961. Sovjetunionen vann landskampen med 236,5 poeng mot Noregs 183,5 poeng. Landa stilte med åtte utøvarar kvar som gjekk alle distansane, unnateke 10 000 meter der sju mann frå landa var med. Noregs mannskap bestod av Alv Gjestvang, Magne Hval, Knut Johannesen, Fred Anton Maier, Torstein Seiersten, Steinar Solberg, Nils Aaness, Roald Aas.
Steve Allman
Steve Allman er ein norsk tidlegare ishockeyspelar. Han spelte i Furuset, Idrettslaget Manglerud/Star og Trondheim Ishockeyklubb.
Skeiselandskampen Noreg-Sovjetunionen 1961
500 m
Dato: 7. januar 1961 <br style="clear:both;" />
5000 m
Dato: 7. januar 1961 <br style="clear:both;" />
10 000 m
Dato: 8. januar 1961 <br style="clear:both;" />
CNO-syklusen
CNO-syklusen (frå engelsk carbon-nitrogen-oxygen cycle; karbon-nitrogen-oksygensyklusen), stundom òg kalla Bethe-Weizsäckersyklusen, er ein fusjonsprosess som ved å inngå i ein serie av kjernereaksjonar omdannast til alfapartiklar. Syklusen startar med [[karbonisotop]]en 12C som ved tre protoninnfangingar og to ß+-desintegrasjonar omdannast til 15N. Ved innfangning av eit fjerde proton går 15N over til 12C og ein alfapartikkel. Netto-utbyttet av reaksjonane blir såleis ein prosess der fire proton går over til ein alfapartikkel og to positron under frigjering av store energimengder, medan 12C berre verkar som ein katalysator.
Det er ein av to primære fusjonsreaksjonar der stjerner konverterer hydrogen til helium. Det fremste alternativet er proton-protonkjeden. Teoretiske modellar viser at CNO-syklusen er den dominerande kjelda til energi i stjerner som er større enn sola og at proton-protonkjeden dominerer i stjerner på storleik med sola eller mindre. Skilnaden kjem frå korleis dei temperaturavhengige reaksjonane er: reaksjonane til proton-protonkjeden skjer ved temperaturar rundt 4 K, som er den dominerande for mindre stjerner. CNO-kjeda byrjar ved rundt 13 K, men effektiviteten stig mykje raskare med aukande temperaturar. Ved ~17 K byrjar CNO-syklusen å bli den dominerande energikjelda.
I CNO-syklusen bruker dei fire protona karbon-, nitrogen og oksygenisotopar som katalysatorar for å danne ein alfapartikkel, to positron og to nøytrino. Positrona vil nesten utslettast med ein gong med elektron, noko som frigjer energi i form av gammastråling. Nøytrinoa vekselvekrkar særs dårleg med materie og ferdast fritt ut av stjerna og fører ut ein viss energi. Karbon- nitrogen- og oksygenisotopane er i hovudsak ein og same kjerne som gjennomgår fleire rekke transformasjonar i ein stadig repeterande syklus.
Mike Conley
Mike Conley, fullt namn Michael Alex Conley, er ein USA-amerikansk tidlegare friidrettsutøvar frå Chicago i Illinois. Han vart olympisk meister 1992 og verdsmeister 1993 i tresteghopp, og vann i tillegg eitt OL-sølv og tre VM-medaljar i tresteg- og lengdehopp. Conley sine personlege rekordar er 8,46 m i lengde og 17,87 m i tresteg.
Aktiv
Frå 1983 var Conley ein av dei beste lengde- og tresteghopparane i verda. Same året, under den fyrste verdsmeisterskapen i friidrett, vart han nummer tre i lengdegropa og fire i trestegtevlinga. Året etter tok han sølv i tresteghopp under OL 1984 i Los Angeles, åtte centimeter kortare enn landsmannen Al Joyner.
I 1987 vann Conley gull i tresteg ved innandørs-VM og ved dei panamerikanske leikane, begge tevlingane vart avvikla i Indianapolis. Om sommaren gjorde han sitt livs lengste, godkjende tresteghopp då han landa på 17,87 m under eit stemne i San Jose. Ved friidretts-VM 1987 i Roma la han beslag på sølvmedaljen, slått med 25 cm av Hristo Markov. Ein skade gjorde at han stod over Sommar-OL 1988 i Seoul. Våren 1989 vann han tresteghopp i innandørs-VM for andre gong.
Etter å ha vorte tredjemann i trestegtevlinga ved VM i friidrett 1991 i Tokyo, nådde Conley heilt til topps under dei olympiske leikane 1992 i Barcelona I sjette og siste omgang av finalen fekk han fullklaff og landa på 18,17 meter, 20 cm over verdsrekorden, men litt for sterk medvind førte til at hoppet ikkje kunne godkjennast som verdsrekord. Sesongen etter vart Conley verdsmeister i tresteghopp i Stuttgart.
Den 4. mai 1996 sette Conley personleg rekord i lengdehopp med 8,46 m i byen Springfield i delstaten Missouri. Han trappa ned treninga etter OL 1996 i Atlanta, der han tok fjerdeplassen i tresteg, fire centimeter bakom bronsemedaljøren.
Landbruksmeteorologi
Landbruksmeteorologi er ei grein av praktisk meteorologi der ein studerer korleis dei atmosfæriske tilhøva påverkar jordbruk, skogbruk, husdyrhald og meir. Temperatur og nedbør er særleg viktig innan landbruksmeteorologien, men òg faktorar som fordamping, stråling og andre forhold er viktige for vekstmiljø og levevilkår.
Last Concert in Japan
Last Concert in Japan er eit konsertalbum av Deep Purple gjeven ut i mars 1977. Innspelinga er frå den siste japanske konserten til Mark IV-besetninga av bandet med Tommy Bolin. Albumet vart spelt inn 15. desember 1975 i Tokyo Budokan og selde til gullplate i Japan.
Konserten sette ny publikumsrekord for Budokan Hall med om lag 14 000 i publikum. Delar av konserten vart òg filma og finst i videoen Rises Over Japan, som berre kom ut i Japan i 1985.
Innspelinga vart kutta kraftig ned for å passe på ei enkel vinylplate. Heile konserten er nymastra og gjeven ut i sin heilskap på This Time Around: Live in Tokyo i 2001. 2001-utgåva hadde i tillegg langt betre lydkvalitet.
På det originale plateomslaget stod det at albumet inneheldt ein konsertversjon av «Woman from Tokyo», når dette i røynda berre var ein del av ein kort jam av hovudriffet spelt under ein Jon Lord sine soloar.
Let's Get to It Tour
Let's Get to It Tour var ein konsertturne av den australske songaren Kylie Minogue i Storbritannia og Irland i slutten av 1991. Turneen var ei fortsetjing av den førre turneen Rhythm of Love Tour, som allereie hadde vitja Australia og Asia. Minogue hadde med seg mellom anna fem dansarar på turneen, som vart avvikla i samband med utgjevinga av albumet Let's Get to It.
VHS-utgjeving
Ein VHS vart utgjeven etter Let's Get to It Tour med tittelen Kylie - Live in Dublin og vart filmet på konserten i Dublin 8. november 1991. Videoen vart utgjeven i april 1992.
EP-en Pink Sparkle
Pink Sparkle er ein salsfremjande EP av den australske songaren Kylie Minogue. Han vart utgjeven gratis ved lanseringa av parfymen av same namn i fleire butikkar i London i juli 2010. EP-en har ein song frå hennar ellevte studioalbum Aphrodite, B-sida av singelen «All the Lovers» og tre songar innspelt i New York frå hennar konsertalbum Kylie: Live in New York.
Peder Oluf Pedersen
Peder Oluf Pedersen var ein arbeidar og politikar frå Kråkerøy i Østfold. Han representerte Høgre-partiet på Stortinget i tida 1903-12.
I Kråkerøy kommune var han 1901–03 medlem av skulestyret. Gjennom stortingsvalet 1903 kom han inn på Stortinget frå Smaalenene. Han vart attvald til nye periodar i 1906 og 1909, då frå einmannskrinsen Glemminge. På Stortinget var han heile tida medlem i Sosialkomitéen. I Kråkerøy heradsstyre var han ei tid varaordførar.
P.O. Pedersens vei i Fredrikstad har namn etter honom.
Kazuki Nagasawa
Kazuki Nagasawa er ein japansk fotballspelar.
Carl Otto Lund
Carl Otto Lund var ein norsk jurist og politikar frå Larvik som representerte einmannskrinsen Strømsø og Tangen på Stortinget frå 1916 til -21, vald for partiet Høgre.
Til liks med den samnemnde faren utdanna Lund seg til sakføraryrket. Han vart cand. jur. i 1887 og arbeidde dei neste fire år som eidsvoren fullmektig hos byfogden i Drammen. Frå 1892 var han overrettssakførar i Drammen. Jamsides hadde 1891-1900 jobben som formannskapssekretær i Drammen. I tida 1907-1033 var han også aktor ved Drammens meddomsrett.
Lund var medlem i bystyret i Drammen i 21 år frå 1901 til -22, ordførar i seks år av åra, 1907-13. I tillegg var han formann i likningskommisjonen i Drammen. Frå 1916 til 1928 var medlem i hovudstyret i Den Norske Sakførerforening, viseformann dei siste 8 åra. Lund var i 25 år styreformann Drammens og Oplands Kreditbank og styremedlem i ein rekke industribedrifter og reiarlag.
Periodane 1916-18 og 1919-21 var Lund valkrinsen Strømsø og Tangen sin mann på Stortinget. Den fyrste treårsbolken hadde han plass i Budsjettkomiteen, i den siste i Finans- og tollkomiteen.
Dălgopol
Dălgopol (bulgarsk Дългопол) er ein by og ein kommune i provinsen Varna i Bulgaria. Kommunen omfattar byen Dălgopol og 16 andre busetnader.
Kommunen har eit areal på 441 km2. Ved folketeljinga i 2011 hadde kommunen 14 389 innbyggjarar, medan sjølve byen hadde 4 888 innbyggjarar.
Kommunen inngår i storbyområdet til Varna.
Dei største busetnadene i kommunen er:
Jo Inge Berget
Jo Inge Berget er ein norsk fotballspelar frå Gran i Oppland. Han har sanka pokalar med Strømsgodset IF, Molde FK og svenske Malmö FF. Berget er offensiv kantspelar.
Klubbspel
Berget spelte vårsesongen 2006 for Hadeland på nivå fem i seriesystemet. Han debuterte for eliteserielaget Lyn i september 2007. Sommaren 2008 vart han overført til italienske Udinese Calcio. Der fekk han ikkje speletid, så sesongen 2009 gjorde han atter teneste i Lyn. Frå våren 2010 til juli 2011 spelte Berget på Strømsgodset. Han var med då Drammens-laget vann 2–0 over overraskingslaget Follo i cupfinalen på Ullevål stadion 14. november 2010.
Landslagsspel
Perioden 2012-17 deltok Berget i 20 av Noregs landskampar. Han skåra 2 mål. Det fyrste kom då Noreg slo Kroatia 2-0 i EM-kvalifiseringskamp 6. september 2015, det andre eit halvår seinare då det vart 2-0 over Finland.
Fylkesveg 684 i Rogaland
Fylkesveg 684 i Rogaland går mellom Vik og Tednes i Suldal kommune. Vegen er 4,3 km lang.
Sei Muroya
Sei Muroya er ein japansk fotballspelar.
Loaded av The Velvet Underground
Loaded er det fjerde studioalbumet til det amerikanske rockebandet The Velvet Underground, gjeve ut i november 1970 på Atlantic Records-etiketten Cotillion. Trass i at det vart gjeve ut fleire singlar frå albumet, gjekk ikkje albumet sjølv inn på noko albumliste.
Det var det siste albumet deira med det opphavlege medlemmet og den viktigaste låtskrivaren Lou Reed, som slutta kort tid etter albumet kom ut. Dei andre opphavlege medlemmane Sterling Morrison og Maureen Tucker slutta i 1971. På grunn av dette vert dette albumet ofte rekna som det «siste» Velvet Underground-albumet.
I seinare år har albumet fått mykje positiv omtale. Loaded vart rangert på 110. plassen i 2012 og 242. plassen i 2020 på listene til Rolling Stone over dei 500 beste albuma gjennom tidene.
Background
Loaded var eit forsøk på ein meir kommersiell stil retta mot radio, og tittelen på albumet refererer til Atlantic som bad bandet produsera eit album «lasta med hittar», med ei dobbel tyding om ordet «loaded», som òg kan bety «full av narkotika». eller «veldig høg på narkotika». Songaren/bassisten Doug Yule sa: «På Loaded var det eit stort press for å produsera ein hitsingel, det var den mentaliteten, kva av desse er ein singel, korleis høyrest det ut når vi kutta det ned til 3,5 minutt, så det var eit viktig tema for gruppa på det tidspunktet. Og eg trur at det tredje albumet i stor grad viser mykje av det ved at mange av dei songane vart utforma som singlar, og viss du lyttar til dei kan du høyra avleiinga, som t.d. dette er ein slags Phil Spector-aktig song, eller dette er den typen personsong.»